## INSTRUCCIONS DE REGATA

**1. ESCENARI**

1.1 **El Club Nàutic Garraf,** per delegació de la FCV,organitza la IX Regata Bufacaldos – Trofeu Jimmy Suñol, per a embarcacions de creuer i se celebrarà en aigües properes al Club els dies 11i 12 de juliol de 2015. Aquesta regata es puntuable per a la Copa Catalana de Creuers.

**2. REGLES**

2.1 La Regata es regirà pels Reglaments tal i com es defineixen en el RRV de la ISAF i s’indica a l’Anunci de Regata

2.2 Penalitzacions per infraccions a una regla de la part 2 del RRV, s’aplicarà la regla 44.2 del RRV dos girs complerts amb dues virades i dues trabujades.

1. Per infraccions a altres regles que no pertanyin a la part 2 del RRV s’aplicarà la Norma 108.5, 109, 110, 111, 112, 113, 114, 115, 116 i 117 del Reglament Tècnic de Creuers de la RFEV.

**3. INSCRIPCIONS**

3.1 Poden participar els iots inscrits i enregistrats d’acord amb l’Anunci de Regata.

**4. MODIFICACIONS DE LES INSTRUCCIONS DE REGATA I AVISOS ALS PARTICIPANTS**

4.1 Qualsevol modificació de les presents Instruccions, tant Generals com Particulars, s'anunciarà al Tauler Oficial d'Anuncis (TOA), al menys 2 hores abans del senyal d’atenció previst per la primera prova del dia.

4.2 El TOA estarà ubicat prop de l’oficina del Club Nàutic Garraf.

4.3 Si hi ha qualsevol discrepància entre l’Anunci i les Instruccions de Regata prevaldran aquestes i les seves modificacions.

**5. SENYALS A TERRA**

5.1 Els senyals fets a terra es donaran des del Pal Oficial de Senyals (POS), situat a la benzinera del port, entre les 9:30 i les 20:00 hores de cada dia de regata.

5.2 A mes dels senyals indicats al RRV s’utilitzaran els indicats a les Instruccions Particulars.

5.3 Quan un senyal s'hissi sobre una bandera de classe, afectarà sols a aquella classe.

Si el Comitè ho considera oportú, podrà fer qualsevol combinació de banderes amb vàries classes afectades.

5.4 Tots els senyals fets a terra s'acompanyaran del corresponent senyal fònic.

5.5 Quan s'hissi la bandera "N" sobre "H" del CIS a bord del vaixell de Comitè de Regata, els participants hauran de tornar a port i esperar instruccions.

**6. BANDERES DE CLASSE**

6.1Els iots participants hissaran a l'estai de popa, a més de 1.5 m d'alçada de coberta, mentre estiguin en regata, les banderes de classe d’acord amb la Norma 208 del RTC. Si utilitza la bandera “**W**” del CIS afectarà a tota les classes en conjunt.

**7. PROGRAMA DE LES PROVES**

7.1 Les proves estan programades tal com segueix:

|  |  |  |
| --- | --- | --- |
| **Dia** | **Recorregut** | **Senyal Atenció** |
| 11/07/15 | Travessia de 20 milles | 12:00 |
| 12/07/15 | Sobrevent/Sotavent (1ª prova) | 12:00 |
| 12/07/15 | Sobrevent/Sotavent (2ª prova) | a continuació |

7.2 Les proves es numeraran segons es vagin celebrant.

7.3 No es descartarà cap prova.

**8. RECORREGUTS**

8.1Els recorreguts s'especifiquen a la Instruccions Particulars

8.2 Abans o amb el senyal d’atenció, des del vaixell del Comitè, es mostrarà el rumb d’agulla aproximat des de la sortida fins a la primera balisa a virar.

**9. BALISES**

Veure Instruccions Particulars

**10. SORTIDA**

Veure Instruccions Particulars

10.1 El temps límit per prendre la sortida serà de 10 minuts després del senyal de sortida vàlid.

10.2 Si les condicions són desfavorables el vaixell de Comitè podrà mantenir la seva posició a motor.

**11. CRIDES**

11.1 Les crides es faran d'acord amb l'establert a la regla 29.1 i 29.2 del RRV.

**12. ARRIBADA**

Veure Instruccions Particulars

**13. TEMPS LÍMIT**

13.1 S’aplicarà la Norma 210 del Reglament Tècnic de Creuers de la RFEV.

**14. ANUL·LACIÓ I NOVA SORTIDA**

14.1S’aplicarà la regla 32 del RRV.

**15. RECORREGUTS ESCURÇATS**

15.1 Veure Instruccions Particulars.

**16. PROTESTES**

16.1 La bandera de protesta serà la bandera "B" del CIS o bé una bandera vermella rectangular.

Immediatament després de finalitzar la prova, un iot que tingui la intenció de protestar està obligat a avisar, de viva veu o per ràdio, al Comitè de Regata en posició de línia d'arribada, de la seva protesta i contra qui o quins altres iots protesta i rebre l’oportú REBUT per part del Comitè.

* 1. Un iot que no finalitzi i que tingui la intenció de protestar haurà d'informar a l'Oficina de Regata

immediatament després de l'arribada a terra.

16.3 Les protestes, reparacions, peticions i informes es presentaran per escrit, lliures de drets; excepte les que es presentin a l'empara de la regla 64.3 del RRV que hauran d’anar acompanyades de la quantitat de 100 € (amplia i modifica la Regla 64.3(d)).

16.4 Les protestes es faran per escrit en formularis que hi haurà a disposició dels participants a l'Oficina de Regata, i es presentaran en aquesta dins del termini establert per protestar.

16.5 Terminis que s’estableixen per a la presentació de protestes:

a) L'hora límit per protestar finalitzarà noranta minuts (90’) després d'haver creuat el iot que protesta la línia d'arribada; i en el cas de no arribar, 30 minuts després de l’hora d’arribada del Comitè a terra.

b) El termini per presentar una petició de reparació per qualsevol acte independent de l’actuació del Comitè de Regata a mar, és de 30 minuts comptats des de la publicació al TOA dels resultats del dia.

16.6. Els avisos informant a les parts implicades en les protestes, s'anunciaran al TOA. Les protestes es trametran segons l'ordre aproximat de recepció i es demana a les parts implicades estiguin a les proximitats de l'OR per tal d'accelerar els processos.

Les parts cridades a audiència i els testimonis hauran de restar a disposició del Comitè de Protestes.

16.7 Com a modificació de la Regla 66 del RRV les sol·licituds de reobertura d’una audiència que es realitzin durant la Regata es presentaran no més tard de 30 minuts després de la notificació de la resolució a les parts implicades en la protesta.

16.8 Les audiències de les protestes es resoldran cada dia de regata d’acord amb la previsió establerta pel Comitè de Protestes, a la sala d’audiències.

**17. SISTEMA DE PUNTUACIÓ I CLASSIFICACIONS**

17.1. La classificació en cada prova es farà en temps compensat, per grups i classes establerts. S’aplicarà el sistema de puntuació Baixa segons Apèndix A4.1 del RRV.

17.2. L’elecció del vent a aplicar per al sistema de compensació serà responsabilitat del Comitè de Regata i la seva decisió no podrà ser motiu de protesta o sol·licitud de reparació. (Norma 209 del RTC)

**18. INSPECCIÓ DELS IOTS PARTICIPANTS**

18.1En qualsevol moment abans o després d'una prova, el Comitè de Mesurament, podrà inspeccionar qualsevol iot participant de qualsevol grup, en tot allò que es refereixi a Normes de Seguretat i elements que poguessin modificar el valor del ràting amb que s'inscriu.

**19. DECLARACIONS**

19.1 El Comitè de Regata podrà demanar a qualsevol participant, en qualsevol prova, que presenti dins del termini de dues hores després d'haver acabat, una declaració escrita d'haver obeït totes les regles que regeixen el present Trofeu.

**20. AVARAMENTS A TERRA**

* 1. Els dies 11 i 12 de juliol, els iots participants no podran ser avarats a terra sense una autorització per escrit del Comitè de Regata.

**21. REGLES DE SEGURETAT I HABITABILITAT**

21.1 S'aplicarà el Reglament de Seguretat per Regates en Alta Mar de la ISAF/ORC per a regates de 4a categoria.

21.2 Es podrà demanar als participants que signin un full a l’Oficina de Regata, comprometent-se a complir amb l’equip de seguretat exigit per aquesta Regata.

21.3 Les embarcacions han de complir amb les normes de seguretat establertes per les Autoritats Marítimes i el Pla de Seguretat establert pel Comitè Organitzador.

### Centre de Coordinació de Salvament Marítim de Barcelona 93 2234733

**22. RETIRATS**

22.1 Tot iot que abandoni una prova està obligat a notificar-ho pel canal oficial de ràdio al Comitè de Regata o a l’Oficina de Regata (Tel: 93 632 00 13) el més aviat possible, sota pena de desqualificació per la prova en qüestió, i fins i tot, per tot el Trofeu.

**23. NÚMEROS DE VELA**

23.1 Els iots portaran únicament el número de vela que figuri en el seu Certificat de Mesurament, excepte prèvia sol·licitud i posterior autorització per escrit del Comitè de Regata.

**24. COMUNICACIONS PER RÀDIO**

24.1 El canal oficial de ràdio es el 8 de la VHF.

24.2 Tot vaixell en regata estarà a l’escolta pel canal 08 durant el transcurs de la prova, fins que arribi a port, s'hagi retirat o no. (canal 09 Port Garraf i canal 16 crida i emergència)

**25. TRIPULACIÓ I SUBSTITUCIONS**

25.1 Tota persona a bord haurà d'estar declarada al Butlletí d'inscripció.

25.2 La sol·licitud de substitució d’un tripulant, haurà de fer-se per escrit al Comitè de Regata i l’haurà de signar el patró, tot i adjuntant la fotocòpia de la llicència federativa en vigor del tripulant substitut.

25.3 El nombre mínim de tripulants d’una embarcació serà de 3, tot i comptant amb el patró. La tripulació màxima segons el certificat de ràting.

**26. PREMIS**

26.1 La llista de premis es publicarà en el TOA durant els dies de Regata.

**27. RESPONSABILITATS**

27.1 Tots els iots participants ho fan sota el seu propi risc i responsabilitat.

27.2 El Comitè Organitzador o qualsevol persona o Organisme involucrat en l'Organització de la Regata, rebutja qualsevol responsabilitat per pèrdues, danys o lesions, tant en terra com al mar, com a conseqüència de la participació en les proves previstes en aquesta Regata.

27.3 Serà exclusiva responsabilitat del patró de cada iot decidir si pren la sortida o no o si continua en la prova.

El Comitè Organitzador.